Wat behels 'n grieweprosedure? - Jou Werk | Solidariteit WêreldJou Werk | Solidariteit Wêreld
Tuis › Algemeen › Wat behels 'n grieweprosedure?
Wat behels 'n grieweprosedure?
Grieweprosedures word ingestel deur werknemers wat gegrief is oor enige aspek van hul diensverhouding, wat 'n probleem ervaar en regstreeks daardeur geraak word. Grieweprosedures is aan tydraamwerke onderworpe. Alle werkgewers moet hierdie tydraamwerke nakom en gehoorsaam.
Omskrywing van 'n grief
'n Grief moet beskou word as enige mate van ontevredenheid wat 'n personeellid ervaar ten opsigte van sy of haar werkgewer, werkomgewing, kollegas of enige aspek van sy of haar diensverhouding met die werkgewer.
Elke personeellid, ongeag sy of haar posvlak, het die reg en geleentheid om sonder vrees vir viktimisasie sy of haar griewe in die werkplek te lug.
Griewe kan aangespreek en opgelos word deur:
geleentheid te bied vir die werknemer om hom of haar op hoër gesag te beroep indien die personeellid voel dat sy of haar grief nie met die nodige insig of empatie oorweeg is nie;
aan die personeellede vrye toegang tot personeelverenigings vir raad en bystand in die bylegging van griewe te bied;
hierdie prosedure aan alle personeellede beskikbaar te stel;
konsekwente, regverdige en snelle hantering van griewe;
die hantering daarvan op die laags moontlike vlak; en
die vertroulike hantering van griewe.
Doel van die prosedure
Die doel van die prosedure is om elke personeellid in staat te stel om sy of haar griewe:
deur middel van 'n formele kanaal onder die aandag van onmiddellike hoofde, en indien nodig, hoër gesag te bring;
by die vroegs moontlike geleentheid te laat hanteer en oplos; en
so regverdig as moontlik onder omstandighede te laat oplos.
Prosedurele stappe wat gevolg moet word
Daar is verskeie stappe wat 'n werknemer moet volg om 'n grieweprosedure in te stel:
'n Grief moet eerstens skriftelik by sy of haar onmiddellike hoof ingedien word, of aanhangig gemaak word by die persoon wat deur die hoof aangewys is om in sy of haar afwesigheid griewe te hanteer.
Indien die grief nie deur die onmiddellike hoof of sy of haar gedelegeerde in sy of haar afwesigheid opgelos kan word nie, of indien die betrokke grief op die personeellid se onmiddellike hoof of sy of haar gedelegeerde of iemand van dieselfde senioriteit as die personeellid se onmiddellike hoof of sy of haar gedelegeerde betrekking het, kan die personeellid die saak skriftelik na die volgende hoër bestuursvlak verwys, met kennisgewing aan sy of haar onmiddellike hoof of sy of haar gedelegeerde.
Indien die partye tot geen vergelyk gekom het nie, of indien die grief betrekking het op 'n persoon op die volgende hoër vlak van senioriteit bo die personeellid se onmiddellike hoof of sy of haar gedelegeerde, word die grief na die derde bestuursvlak verwys.
Indien die derde bestuursvlak nie die grief tot bevrediging van die betrokke personeellid kan oplos nie, of indien die grief betrekking het op 'n lid op die derde bestuursvlak, word dit skriftelik deur bestuur of die personeellid na die vlak hoër as die derde bestuursvlak verwys.
Elke personeellid mag vergesel of gehelp word deur 'n personeellid van sy of haar keuse.
Wees die kollega saam met wie almal graag wil werk
Deur Melodie Veldhuizen Werkende persone bestee gemiddeld meer ure per jaar saam met hul kollegas as met hul huweliksmaat, ouers, kinders, beste vriendin of sibbe. Daarom is dit belangrik dat julle goed met mekaar oor die weg kom. Só kan alle werknemers in 'n organisasie help om die werksomgewing vir mekaar ... Lees meer
Werkskepping: Een-tot-een-fasilitering van laerskoolkinders met outisme (skoolwerk)
Deur Tania du Toit Outisme as gediagnoseerde, aangebore toestand is ongeveer 75 jaar in ons midde en steeds bly dit 'n komplekse saak om 'n jong kind met outisme bevredigend te begelei. Hierdie artikel fokus nie op onderwysers, terapeute of gekwalifiseerde diensverskaffers nie, maar op diegene wat die jong persoon ... Lees meer
Die onomkeerbare koersaanpassing wanneer 'n (nuwe) gesinslid gestremd is, bied wel inkomstemoontlikhede (veral vir broodwinners in middel- tot laebesoldigingsberoepe) Deur Tania du Toit Jy kan jou nie die profiel vir saamleef met iemand wat 'n vorm van gestremdheid opdoen of het, indink voordat dit met jou gebeur nie. Wanneer 'n ... Lees meer